Vanhan Vaasan läänin alueella on tänä vuonna murtauduttu jo yli 200 kotiin.

Suurin osa asuntomurroista on kansainvälisten rikollisliigojen tekemiä.

Rikollisliigoihin kuuluu 20–35-vuotiaita miehiä Baltian maista, erityisesti Liettuasta.

He tulevat muutaman hengen porukalla laivalla esimerkiksi Helsinkiin ja ajavat autolla pohjoiseen Ruotsin yli, tai toisin päin.

– Matkalla he tekevät juttuja sen kun kerkiävät, kertoo rikosylikonstaapeli Kaleva Puumala Pohjanmaan poliisista.

He varastavat kodeista vain koruja ja rahaa. Niitä on helppo kätkeä joko autoon tai maastoon myöhemmin noudettavaksi.

Murtautujat ovat rikosylikonstaapelin mukaan täysin ammattilaisia.

He eivät tee kohteessa ylimääräistä vahinkoa, vaan tietävät tarkalleen mitä tekevät.

– Yhdessä talossa ei montaa minuuttia mene, Puumala toteaa.

Lue lisää asuntomurroista päivän lehdestä.